Downtown Line

**Downtown Line** (DTL) on Singaporen Mass Rapid Transit -metrojärjestelmän linja. 41,9 kilometrin pituisella linjalla on 35 asemaa. Se kulkee Bukit Panjangista Expoon.

Linjaa suunniteltiin alun perin kolmeksi erilliseksi projektiksi Bukit Timah Line, Eastern Region Linen (Nykyinen Thomson-East Coast Line) pohjoinen osuus ja Circle Linen keskustan laajennus. Nämä hankkeet yhdistettiin Downtown Lineksi vuonna 2007 ja rakentaminen alkoi kolmessa vaiheessa. Vaihe 1, joka kulkee Bugisista Chinatowniin, avattiin 22. joulukuuta 2013. Toinen vaihe Chinatownista Bukin Panjangiin avattiin 27. joulukuuta 2015, ja kolmas vaihe Fort Canningista Expoon 21. lokakuuta 2017. Humen väliasema Hillview'n ja Beauty Worldin välillä avattiin 28. helmikuuta 2025. Laajennus Exposta Sungei Bedokiin on rakenteilla ja sen on määrä avautua vuoden 2026 jälkipuoliskolla. Laajennus North South Linen Sungei Kadutin asemalle, on myös suunnitteilla ja sen odotetaan avautuvan vuonna 2035.  

## Historia

### Suunnittelu
Doverin aseman avajaisissa lokakuussa 2001 liikenneministeri Yeo Cheow Tong ilmoitti, että Singaporen hallitus aloittaa kolme uutta metrolinjaprojektia: Bukit Timah Line (BTL), Eastern Region Line (ERL) ja Jurong Region Line. BTL:n ja ERL:n pohjoinen puolisko liitettiin myöhemmin Downtown Lineen. BTL suunniteltiin täysin maanalaiseksi linjaksi, joka palvelisi Bukit Panjangia, Upper Bukit Timahia ja Bukit Timahia. Linjan tavoitteena oli lievittää liikenneruuhkia Bukit Timahin ja Dunearn Roadin käytävällä. ERL suunniteltiin kehälinjaksi täydentämään East–West Linea, palvellen itäisen Singaporen asukkaita, erityisesti Tampinesia, Bedokia, Marine Paradea, MacPhersonia ja Kaki Bukitia.

14. kesäkuuta 2005 Land Transport Authority (LTA) ilmoitti suunnitelmista Downtown Extensionin (DTE) rakentamiseksi, jonka oli tarkoitus olla Circle Line (CCL) -haara. Se koostui viidestä asemasta Millenniasta (nykyinen Promenade) Chinatowniin ja se palvelisi Downtown at Marina Bayn suunniteltua liiketoiminta- ja rahoituskeskusta.  LTA:n silloinen toimitusjohtaja Yam Ah me kertoi myös, että virasto tutkii DTE:n lisälaajennuksia, mukaan lukien itään suuntautuvaa jatketta Kim Chuanin varikolle ja länteen suuntautuvaa jatketta, joka yhdistäisi linjan BTL:ään. 

Maaliskuussa 2006 LTA:n rautatiejohtaja Lim Bok Ngam kertoi *The Straits Timesille*, että LTA:n suunnittelijat ja insinöörit arvioivat BTL:n ja ERL:n mahdollisia asemasijainteja. 40 kilometriä pitkä ERL:n itäosa, joka palvelisi Jalan Besaria, Bedokia ja Tampinesia, oli suunniteltu rakentavaksi ensimmäisenä. Vuonna 2007, toimitusvaliokunnan keskustelussa liikenneministeri Raymond Lim ilmoitti, että LTA viimeistelee toteutettavuustutkimuksia uudelle Downtown Linelle, joka yhdistäisi itäiset ja luoteiskäytävät Marina Bayhin, ja jolla olisi 33 asemaa. Lim ilmoitti myös, että DTE sisällytetään DTL:ään.

Huhtikuussa 2007 Lim ilmoitti, että hallitus aikoo sijoittaa 12 miljardia Singaporen dollaria DTL:ään. 40 kilometriä pitkä rata rakennettaisiin kolmessa vaiheessa, jossa on 33 asemaa, ja sen odotettiin valmistuvan vuoteen 2018 mennessä.  DTE rakennettiin osana linjan ensimmäistä vaihetta (DTL1), Chinatownista Bugisiin. Vaihe 2 (DTL2), joka koostui entisestä BTL:stä, kulkee 16,6 kilometriä pitkällä reitillä Bukit Panjangista Bugisiin. Vaihe 3 (DTL3), joka oli ERL:n pohjoinen osa, ulottui Chinatownista Expoon. DTL vahvistettiin keskipitkäksi rautatielinjaksi, jossa oli kolmivaunuisia junia koska pidemmät junat olisivat nostaneet hankkeen kustannuksia 30 prosenttia. Linjan arvioitiin palvelevan noin 500 000 matkustajaa päivittäin. 

## Lähteet